
ĮSAKYMAS
DĖL MĖNESINĖS PAJAMŲ MOKESČIO DEKLARACIJOS GPM313 FORMOS IR JOS UŽPILDYMO IR PATEIKIMO TVARKOS APRAŠO PATVIRTINIMO

2017 m. gruodžio 20 d. Nr. VA-121
Vilnius

Vadovaudamasi Lietuvos Respublikos gyventojų pajamų mokesčio įstatymo 24 straipsnio 3 dalimi ir Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 22.9 papunkčiu,
tvirtinu pridedamus:
. Mėnesinės pajamų mokesčio deklaracijos GPM313 formos užpildymo ir pateikimo tvarkos aprašą;
. Mėnesinės pajamų mokesčio deklaracijos GPM313 formą.



Viršininkė	Edita Janušienė


PATVIRTINTA
Valstybinės mokesčių inspekcijos prie 
Lietuvos Respublikos finansų ministerijos viršininko 
2017 m. gruodžio 20 d. įsakymu Nr. VA-121
(Valstybinės mokesčių inspekcijos prie 
Lietuvos Respublikos finansų ministerijos viršininko 
2025 m. lapkričio 20 d. įsakymo Nr. VA-105
redakcija)



 SKYRIUS


. Mėnesinės pajamų mokesčio deklaracijos GPM313 formos užpildymo ir pateikimo tvarkos aprašas (toliau – Aprašas) nustato šiuo Valstybinės mokesčių inspekcijos prie Lietuvos Respublikos finansų ministerijos įsakymu patvirtintos Mėnesinės pajamų mokesčio deklaracijos GPM313 formos (toliau – Deklaracija) užpildymo ir pateikimo mokesčių administratoriui tvarką.
. Aprašas parengtas vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos gyventojų pajamų mokesčio įstatymu, Lietuvos Respublikos mokesčių administravimo įstatymu ir kitais duomenų saugą reglamentuojančiais Lietuvos Respublikos teisės aktais.  
. Deklaraciją mokesčių administratoriui privalo teikti:
. Lietuvos vienetai, užsienio vienetai, vykdantys veiklą per nuolatines buveines Lietuvoje, nuolatiniai Lietuvos gyventojai ir nenuolatiniai Lietuvos gyventojai, vykdantys individualią veiklą per nuolatines bazes Lietuvoje (toliau – išmokas išmokėję asmenys), kurie per mokestinio laikotarpio mėnesį nuolatiniams ir nenuolatiniams Lietuvos gyventojams (toliau – gyventojai) pinigais ir (ar) natūra išmokėjo išmokas, pagal gyventojų pajamų mokesčio (toliau – GPM) mokėjimo tvarką priskiriamas gyventojo A klasės pajamų mokesčiu apmokestinamoms pajamoms (toliau – A klasės išmokos);
. išmokas išmokėję asmenys, kurie per mokestinio laikotarpio mėnesį gyventojams pinigais ir (ar) natūra išmokėjo išmokas, pagal GPM mokėjimo tvarką priskiriamas gyventojo B klasės pajamoms (toliau – B klasės išmokos), nuo kurių buvo išskaičiuota ir (ar) išmokas išmokančio asmens lėšomis sumokėta GPM suma (toliau – išskaičiuota GPM suma arba išskaičiuotas GPM), tačiau pagal Gyventojų pajamų mokesčio įstatymą nebuvo prievolės to atlikti. 
. Išmokas išmokėję asmenys, kurie mokestinio laikotarpio atitinkamą mėnesį ar jo dalį turėjo pagal darbo sutartis dirbančių darbuotojų, Deklaraciją privalo pateikti net ir tuo atveju, jeigu per mokestinio laikotarpio mėnesį gyventojams neišmokėjo jokių A klasės apmokestinamųjų išmokų ir B klasės išmokų, nuo kurių buvo išskaičiuota GPM suma. 
Šiuo atveju Deklaracijos laukeliai, skirti išmokoms ir GPM deklaruoti, neužpildomi arba juose įrašomi nuliai.
. Deklaracijoje išmokas išmokėjęs asmuo neturi nurodyti duomenų apie per mokestinio laikotarpio atitinkamą mėnesį savo darbuotojams – nuolatiniams Lietuvos gyventojams – už samdomąjį darbą užsienio valstybėje, su kuria Lietuvos Respublika yra sudariusi ir taiko dvigubo apmokestinimo išvengimo sutartį, išmokėtas su darbo santykiais susijusias A klasės išmokas, nuo kurių užsienio valstybėje buvo sumokėtas GPM ar jam tapatus mokestis pagal šios sutarties nuostatas, jeigu išmokas išmokėjęs asmuo turi dokumentą, įrodantį, kad nuo tokių išmokų užsienio valstybėje buvo sumokėtas GPM ar jam tapatus mokestis, ir naikina tokių išmokų dvigubą apmokestinimą (t. y. neapmokestina tokių išmokų GPM). 

 SKYRIUS


. Deklaracija užpildoma Valstybinės mokesčių inspekcijos Elektroninio deklaravimo informacinėje sistemoje.
. Deklaracijos 1–2 laukeliuose turi būti įrašomi išmokas išmokėjusio asmens duomenys:
. Deklaracijos 1 laukelyje turi būti įrašomas Lietuvos vieneto, nuolatinio Lietuvos gyventojo, užsienio vieneto, vykdančio veiklą per nuolatinę buveinę (išskyrus filialą) Lietuvoje, arba nenuolatinio Lietuvos gyventojo, vykdančio individualią veiklą per nuolatinę bazę Lietuvoje, mokesčio mokėtojo identifikacinis numeris, Mokesčių mokėtojų registro nuostatų, patvirtintų Lietuvos Respublikos Vyriausybės 2000 m. rugsėjo 6 d. nutarimu Nr. 1059 „Dėl Mokesčių mokėtojų registro nuostatų patvirtinimo“, nustatyta tvarka suteiktas Mokesčių mokėtojų registro informacinėje sistemoje.
Jeigu išmokas išmokėjęs asmuo yra Lietuvoje įsteigtas užsienio vieneto filialas ar atstovybė, Deklaracijos 1 laukelyje turi būti įrašomas filialui ar atstovybei Juridinių asmenų registro informacinėje sistemoje Lietuvoje suteiktas juridinio asmens kodas;
. Deklaracijos 2 laukelyje turi būti įrašomas išmokas išmokėjusio asmens pavadinimas (kai išmokas išmokėjo Lietuvos vienetas ar užsienio vienetas, vykdantis veiklą per nuolatinę buveinę Lietuvoje) arba vardas ir pavardė (kai išmokas išmokėjo nuolatinis Lietuvos gyventojas arba nenuolatinis Lietuvos gyventojas, vykdantis individualią veiklą per nuolatinę bazę Lietuvoje).
. Deklaracijos 3 ir 4 laukeliuose atitinkamai turi būti įrašomi kalendoriniai metai ir mėnuo, kurio Deklaracija teikiama.
. Deklaracijos dalies „Duomenys apie su darbo santykiais ar jų esmę atitinkančiais santykiais susijusias A klasės išmokas“ 5–7 laukeliuose turi būti įrašomi tokie duomenys: 
. Deklaracijos 5 laukelyje turi būti įrašoma per mokestinio laikotarpio mėnesį gyventojams išmokėtų su darbo santykiais arba jų esmę atitinkančiais santykiais susijusių A klasės apmokestinamųjų išmokų (toliau – su darbo santykiais susijusios išmokos) suma, neatėmus pritaikyto neapmokestinamojo pajamų dydžio (toliau – NPD), GPM, valstybinio socialinio draudimo (toliau – VSD) įmokų ir privalomojo sveikatos draudimo (toliau – PSD) įmokų. Į šį laukelį taip pat įrašomos išmokas išmokančio asmens, susijusio su gyventoju darbo santykiais ar jų esmę atitinkančiais santykiais (toliau – darbdavys), darbuotojams išmokėtos išmokos už pirmąsias dvi nedarbingumo dienas. 
Tais atvejais, kai bankrutuojantis vienetas gyventojams išmoka su darbo santykiais susijusias išmokas, gautas iš Garantinio fondo lėšų, atsižvelgiant į tai, kad šios lėšos vienetui perduodamos be GPM, VSD ir PSD įmokų sumų, į Deklaracijos 5 laukelį turi būti įrašoma tokių išmokų suma, prie jos pridėjus į biudžetą mokėtinas GPM, VSD ir PSD įmokų sumas;
. Deklaracijos 6 laukelyje turi būti įrašoma nuo su darbo santykiais susijusių išmokų išskaičiuota GPM suma (įskaitant nuo iš Garantinio fondo lėšų išmokėtų išmokų išskaičiuotą GPM sumą), kurios gyventojams buvo išmokėtos per mokestinio laikotarpio mėnesį iki mėnesio 15 dienos (imtinai); 
. Deklaracijos 7 laukelyje turi būti įrašoma nuo su darbo santykiais susijusių išmokų išskaičiuota GPM suma (įskaitant nuo iš Garantinio fondo lėšų išmokėtų išmokų išskaičiuotą GPM sumą), kurios gyventojams buvo išmokėtos po mokestinio laikotarpio mėnesio 15 dienos iki mėnesio paskutinės dienos (imtinai);
. nuo gyventojams išmokėtos ligos (įskaitant darbdavio mokamą išmoką už pirmąsias dvi nedarbingumo dienas), motinystės, tėvystės, vaiko priežiūros ir ilgalaikio darbo išmokos turi būti išskaičiuojamas 15 proc. GPM, neatsižvelgiant į išmokamos išmokos dydį;   
. nuo su darbo santykiais susijusių išmokų (išskyrus ligos, motinystės, tėvystės, vaiko priežiūros ir ilgalaikio darbo išmokų) GPM turi būti išskaičiuojamas, atsižvelgiant į išmokamos išmokos dydį: 
. nuo su darbo santykiais susijusios išmokos dalies, neviršijančios 36 vidutinių šalies darbo užmokesčių, taikomų apdraustųjų asmenų einamųjų metų VSD įmokų bazei skaičiuoti (toliau – VDU), dydžio sumos, turi būti išskaičiuojamas 20 proc. GPM;  
. nuo su darbo santykiais susijusios išmokos dalies, viršijančios 36 VDU dydžio sumą, bet neviršijančios 60 VDU dydžio sumos, turi būti išskaičiuojamas 25 proc. GPM;  
. nuo su darbo santykiais susijusios išmokos dalies, viršijančios 60 VDU dydžio sumą, turi būti išskaičiuojamas 32 proc. GPM;  
. darbuotojui paprašius, darbdavys periodiškai mokamoms su darbo santykiais susijusioms išmokoms (išskyrus išmokas už pirmąsias dvi nedarbingumo dienas) turi taikyti Gyventojų pajamų mokesčio įstatymo 6 straipsnyje nustatytus progresinius GPM tarifus, atsižvelgdamas į bendrą per mokestinį laikotarpį tokiam darbuotojui išmokėtą ir (ar) planuojamą išmokėti visų rūšių išmokų sumą.   
. Deklaracijos dalies „Duomenys apie su darbo santykiais ar jų esmę atitinkančiais santykiais nesusijusias A klasės išmokas“ 8–10 laukeliuose turi būti įrašomi tokie duomenys:
. Deklaracijos 8 laukelyje turi būti įrašoma per mokestinio laikotarpio mėnesį gyventojams išmokėtų su darbo santykiais ar jų esmę atitinkančiais santykiais nesusijusių A klasės apmokestinamųjų išmokų (toliau – su darbo santykiais nesusijusios išmokos) suma, neatėmus GPM, VSD ir PSD įmokų sumų; 
. Deklaracijos 9 laukelyje turi būti įrašoma nuo per mokestinio laikotarpio mėnesį iki 15 dienos (imtinai) gyventojams išmokėtų su darbo santykiais nesusijusių išmokų išskaičiuota GPM suma;
. Deklaracijos 10 laukelyje turi būti įrašoma nuo po mokestinio laikotarpio mėnesio 15 dienos iki mėnesio paskutinės dienos gyventojams išmokėtų su darbo santykiais nesusijusių išmokų išskaičiuota GPM suma;
. gyventojui išmokamai su darbo santykiais nesusijusiai išmokai taikomas GPM tarifas priklauso nuo išmokos rūšies ir išmokamos sumos dydžio:  
. neatsižvelgiant į išmokamos išmokos dydį, turi būti išskaičiuojamas 15 proc. GPM nuo tokių išmokų: 
. išmokos iš paskirstytojo pelno;
. pasibaigus gyvybės draudimo sutarties galiojimo terminui išmokėtos gyvybės draudimo išmokos dalies, lygios pagal šią sutartį nuolatinio Lietuvos gyventojo sumokėtoms įmokoms, kuri buvo atimama iš tokio gyventojo pajamų Gyventojų pajamų mokesčio įstatyme nustatyta tvarka, ir nutraukus gyvybės draudimo sutartį grąžinamos įmokos, kurios suma buvo atimama iš nuolatinio Lietuvos gyventojo pajamų Gyventojų pajamų mokesčio įstatyme nustatyta tvarka; 
. iš pensijų fondo išmokėtos išmokos dalies, lygios nuolatinio Lietuvos gyventojo sumokėtoms įmokoms, kurios buvo atimamos iš tokio gyventojo pajamų Gyventojų pajamų mokesčio įstatyme nustatyta tvarka, ir nuolatiniam Lietuvos gyventojui išstojus iš pensijų fondo grąžinamų sumokėtų pensijos įmokų, kurios buvo atimamos iš tokio gyventojo pajamų Gyventojų pajamų mokesčio įstatyme nustatyta tvarka;
. nuo tantjemų ir atlygio už veiklą stebėtojų taryboje ar valdyboje, paskolų komitete, mokamo vietoj tantjemų arba kartu su tantjemomis, nuo darbdavio savo darbuotojui – nuolatiniam Lietuvos gyventojui – mokamo autorinio atlyginimo, nuo mažosios bendrijos išmokamos išmokos pagal civilinę (paslaugų) sutartį už vadovavimo veiklą mažosios bendrijos vadovui – nuolatiniam Lietuvos gyventojui, kuris pagal Lietuvos Respublikos mažųjų bendrijų įstatymą nėra tos mažosios bendrijos narys, nuo individualią veiklą vykdančiam gyventojui išmokamos išmokos už nenukirsto miško ir apvaliosios medienos pardavimą ar kitokį perleidimą nuosavybėn bei nuo išmokos už parduotas ar kitaip perleistas nuosavybėn atliekas, nuo gyventojui išmokamos sporto ar atlikėjo individualios veiklos išmokos turi būti išskaičiuojamas GPM tokiu tarifu:
. nuo išmokos dalies, neviršijančios 36 VDU dydžio sumos, – 20 proc.;
. nuo išmokos dalies, viršijančios 36 VDU dydžio sumą, bet neviršijančios 60 VDU dydžio sumos, – 25 proc.;
. nuo išmokos dalies, viršijančios 60 VDU dydžio sumą, – 32 proc.;  
. nuo nuolatiniam Lietuvos gyventojui išmokamos ne individualios veiklos atliekų pardavimo ar kitokio perleidimo nuosavybėn išmokos (toliau – atliekų pardavimo išmoka) turi būti išskaičiuojamas, taikant tokį GPM tarifą:
. nuo atliekų pardavimo išmokos dalies, neviršijančios 12 VDU dydžio sumos, – 5 proc.;
. nuo atliekų pardavimo išmokos dalies, viršijančios 12 VDU dydžio sumą, bet neviršijančios 36 VDU dydžio sumos, – 20 proc.;
. nuo atliekų pardavimo išmokos dalies, viršijančios 36 VDU dydžio sumą, bet neviršijančios 60 VDU dydžio sumos, – 25 proc.;
. nuo atliekų pardavimo išmokos dalies, viršijančios 60 VDU dydžio sumą, – 32 proc.; 
. nuo GPM apmokestinamos A klasės išmokos, kurios rūšis nenurodyta Aprašo 10.4.1–10.4.3 papunkčiuose, GPM turi būti išskaičiuojamas, taikant tokį tarifą:
. nuo išmokos dalies, neviršijančios 12 VDU dydžio sumos, – 15 proc.;
. nuo išmokos dalies, viršijančios 12 VDU dydžio sumą, bet neviršijančios 36 VDU dydžio sumos, – 20 proc.;
. nuo išmokos dalies, viršijančios 36 VDU dydžio sumą, bet neviršijančios 60 VDU dydžio sumos, – 25 proc.;
. nuo išmokos dalies, viršijančios 60 VDU dydžio sumą, – 32 proc.;
. gyventojui paprašius, išmokas išmokantis asmuo šiam gyventojui periodiškai mokamoms su darbo santykiais nesusijusioms išmokoms turi taikyti Gyventojų pajamų mokesčio įstatymo 6 straipsnyje nustatytus progresinius GPM tarifus, atsižvelgdamas į bendrą per mokestinį laikotarpį tokiam gyventojui išmokėtą ir (ar) planuojamą išmokėti visų rūšių išmokų sumą;
. nenuolatiniam Lietuvos gyventojui, kuris yra nuolatinis užsienio valstybės, su kuria Lietuvos Respublika yra sudariusi ir taiko dvigubo apmokestinimo išvengimo sutartį, gyventojas, išmokamiems dividendams, palūkanoms ir honorarui išmokas išmokantis asmuo gali taikyti atitinkamos rūšies išmokai apmokestinti šioje sutartyje nustatytą mokesčio tarifą, jeigu turi išmokos gavėjo rezidavimo vietą dvigubo apmokestinimo išvengimo sutarties tikslais patvirtinančią pažymą, išduotą užsienio valstybės mokesčių administratoriaus.   
. Deklaracijos dalies „Duomenys apie B klasės išmokas, nuo kurių buvo išskaičiuotas ir (ar) išmokas išmokėjusio asmens lėšomis sumokėtas GPM“ 11–12 laukeliuose turi būti įrašomi tokie duomenys:
. Deklaracijos 11 laukelyje turi būti įrašoma per mokestinio laikotarpio mėnesį gyventojams išmokėtų B klasės išmokų, nuo kurių buvo išskaičiuota GPM suma, neatėmus GPM, tačiau pagal Gyventojų pajamų mokesčio įstatymą nebuvo prievolės to atlikti;
. Deklaracijos 12 laukelyje turi būti įrašoma nuo per mokestinio laikotarpio mėnesį gyventojams išmokėtų B klasės išmokų išskaičiuota GPM suma.
Kai išmokas išmokėjęs asmuo GPM nuo B klasės išmokų sumoka savo lėšomis vėlesnį mėnesį nei tą mėnesį, kurį buvo išmokėtos išmokos, tokios B klasės išmokos ir nuo jų išmokas išmokėjusio asmens lėšomis sumokėtas GPM turi būti deklaruojamas to mėnesio, kurį buvo išmokėtos išmokos, Deklaracijoje.

 SKYRIUS


. Remiantis Gyventojų pajamų mokesčio įstatymo 24 straipsnio 2 dalimi, mokestinio laikotarpio kiekvieno mėnesio Deklaracija mokesčių administratoriui turi būti pateikta iki kito mėnesio 15 dienos. 
. Deklaracija teikiama Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2004 m. liepos 9 d. įsakymu Nr. VA-135 „Dėl Mokesčių deklaracijų pateikimo, jų pateikimo termino pratęsimo ir mokesčių mokėtojų laikino atleidimo nuo mokesčių deklaracijų ir (arba) kitų teisės aktuose nurodytų dokumentų pateikimo taisyklių ir sprendimų patvirtinimo“, nustatyta tvarka.
. Deklaracijos teikiamos ir tikslinamos tik elektroniniu būdu per Valstybinės mokesčių inspekcijos Elektroninio deklaravimo informacinę sistemą (http://deklaravimas.vmi.lt) Valstybinės mokesčių inspekcijos Elektroninio deklaravimo informacinės sistemos naudojimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2021 m. spalio 26 d. įsakymu Nr. VA-72 „Dėl Valstybinės mokesčių inspekcijos Elektroninio deklaravimo informacinės sistemos naudojimo taisyklių patvirtinimo“ nustatyta tvarka.
. Lietuvos vienetas, turintis struktūrinių padalinių kitų savivaldybių teritorijose, privalo pateikti vieną bendrą Deklaraciją.
. Išmokas išmokėjęs asmuo, pradėjus jo bankroto ar restruktūrizavimo procedūrą, per 30 dienų mokesčių administratoriui privalo pateikti Deklaraciją už laikotarpį nuo mokestinio laikotarpio atitinkamo mėnesio pradžios iki minėtų procedūrų pradžios. Šios Deklaracijos pateikimas neatleidžia nuo prievolės pateikti mokestinio laikotarpio viso mėnesio, jeigu jis pasibaigia iki minėtų procedūrų pabaigos, Deklaraciją. Taip pat privalu pateikti Deklaraciją už iki minėtų procedūrų pradžios pasibaigusį mokestinio laikotarpio mėnesį, jeigu šios Deklaracijos pateikimo terminas dar nėra pasibaigęs.
Bankroto ar restruktūrizavimo procedūros pradžia laikoma teismo nutarties iškelti bankroto / restruktūrizavimo bylą įsiteisėjimo diena arba kreditorių susirinkimo nutarimo bankroto procedūras vykdyti ne teismo tvarka priėmimas.
. Išmokas išmokėjęs asmuo, kuris yra likviduojamas ar reorganizuojamas, Deklaraciją mokesčių administratoriui privalo pateikti iki veiklos vykdymo pabaigos. 
Kai išmokas išmokėjęs asmuo veiklą baigia vykdyti, nepasibaigus mokestinio laikotarpio mėnesiui, mokesčių administratoriui jis turi pateikti Deklaraciją už laikotarpį nuo to mokestinio laikotarpio mėnesio pradžios iki veiklos vykdymo pabaigos ir to mokestinio laikotarpio praėjusio mėnesio Deklaraciją, jeigu asmuo baigia vykdyti veiklą iki mokestinio laikotarpio praėjusio mėnesio Deklaracijos pateikimo termino dienos (t. y. iki atitinkamo mėnesio 15 dienos).

 SKYRIUS


. Išmokas išmokėjęs asmuo pateiktos Deklaracijos duomenis tikslina pateikdamas mokesčių administratoriui naujai užpildytą Deklaraciją to mokestinio laikotarpio mėnesio, kurio duomenys tikslinami.
. Deklaracija turi būti tikslinama:
. kai išmokas išmokėjęs asmuo gauna mokesčių administratoriaus pranešimą apie pateiktoje Deklaracijoje esančias klaidas (neatitikimus) (toliau – informacinis pranešimas);
. kai išmokas išmokėjęs asmuo pastebi pateiktoje Deklaracijoje esančias klaidas, išskyrus klaidas, kurios, pasibaigus mokestiniam laikotarpiui, negali būti taisomos:
. mokestiniu laikotarpiu per daug išskaičiuotas GPM (pvz., išmokos buvo apmokestintos per dideliu mokesčio tarifu, buvo išskaičiuotas GPM nuo neapmokestinamųjų išmokų ir pan.); 
. mokestiniu laikotarpiu per mažai arba per daug išskaičiuotas GPM nuo nuolatiniams Lietuvos gyventojams išmokėtų su darbo santykiais susijusių išmokų, kurioms mokestiniu laikotarpiu neteisingai buvo pritaikytos arba nebuvo pritaikytos NPD sumos.
. Išmokas išmokėjęs asmuo, gavęs mokesčių administratoriaus informacinį pranešimą patikslinti Deklaraciją, turi ją patikslinti per informaciniame pranešime nurodytą terminą.
Išmokas išmokėjęs asmuo savo iniciatyva gali tikslinti Deklaraciją laikydamasis Mokesčių administravimo įstatyme nustatytų terminų.
. Tuo atveju, kai išmokas išmokėjęs asmuo per mokestinio laikotarpio atitinkamą mėnesį savo darbuotojams – nuolatiniams Lietuvos gyventojams – už samdomąjį darbą užsienio valstybėje, su kuria Lietuvos Respublika yra sudariusi ir taiko dvigubo apmokestinimo išvengimo sutartį, išmokėjo su darbo santykiais susijusias A klasės išmokas ir nuo jų išskaičiavo bei į Lietuvos Respublikos biudžetą sumokėjo GPM, tačiau to paties mokestinio laikotarpio vėlesnį mėnesį (t. y. ne tą patį mokestinio laikotarpio mėnesį, kurį buvo išmokėtos tokios išmokos) nuo tokių su darbo santykiais susijusių išmokų užsienio valstybėje buvo sumokėtas GPM ar jam tapatus mokestis pagal šios sutarties nuostatas, tai išmokas išmokėjęs asmuo mokestiniu laikotarpiu gali naikinti tokių išmokų dvigubą apmokestinimą mokesčių administratoriui pateikdamas patikslintą to mėnesio, kurį buvo išmokėtos tokios su darbo santykiais susijusios išmokos, Deklaraciją. Nuolatiniam Lietuvos gyventojui už samdomąjį darbą užsienio valstybėje, su kuria Lietuvos Respublika yra sudariusi ir taiko dvigubo apmokestinimo išvengimo sutartį, per atitinkamą mėnesį išmokėtos su darbo santykiais susijusios išmokos, nuo kurių užsienio valstybėje buvo sumokėtas GPM ar jam tapatus mokestis, naikinant jų dvigubą apmokestinimą Gyventojų pajamų mokesčio įstatymo 37 straipsnyje nustatyta tvarka, yra priskiriamos neapmokestinamosioms su darbo santykiais susijusioms išmokoms, todėl tokios išmokos Deklaracijoje neturi būti nurodomos.

 SKYRIUS


. Išmokas išmokėjęs asmuo, kuriam nustatyta prievolė teikti Deklaraciją, pateikęs Deklaraciją pavėluotai, visai jos nepateikęs arba pateikęs klaidingus duomenis, atsako teisės aktų, reglamentuojančių mokesčių administravimą ir su tuo susijusią atsakomybę, nustatyta tvarka.
. Deklaracijose nurodyti asmens duomenys yra tvarkomi vykdant GPM išskaičiavimo ir sumokėjimo kontrolę, vadovaujantis Reglamentu (ES) 2016/679 ir kitais teisės aktais, reglamentuojančiais duomenų tvarkymą ir mokesčių administravimą.
. Deklaracijose nurodyti duomenys, įskaitant asmens duomenis, saugomi laikotarpį, nustatytą Valstybinės mokesčių inspekcijos Elektroninio deklaravimo informacinės sistemos nuostatų, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2010 m. liepos 2 d. įsakymu Nr. VA-80 „Dėl Valstybinės mokesčių inspekcijos elektroninio deklaravimo informacinės sistemos nuostatų patvirtinimo“, 46 punkte.
. Duomenų subjektų, kurių asmens duomenys tvarkomi įgyvendinant Aprašą, Reglamente (ES) 2016/679 nustatytų teisių įgyvendinamo tvarka reglamentuota Duomenų subjektų teisių įgyvendinimo Valstybinėje mokesčių inspekcijoje apraše, patvirtintame Valstybinės mokesčių inspekcijos prie Lietuvos Respublikos finansų ministerijos viršininko 2018 m. gegužės 7 d. įsakymu Nr. VA-33 „Dėl Duomenų subjektų teisių įgyvendinimo Valstybinėje mokesčių inspekcijoje aprašo patvirtinimo“.

_______________


Pakeitimai:

1.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-18,
2018-02-27,
paskelbta TAR 2018-02-28, i. k. 2018-03160                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2017 m. gruodžio 20 d. įsakymo Nr. VA-121 „Dėl Mėnesinės pajamų mokesčio deklaracijos GPM313 formos ir jos užpildymo ir pateikimo taisyklių patvirtinimo“ pakeitimo

2.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-91,
2018-11-29,
paskelbta TAR 2018-11-29, i. k. 2018-19306                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2017 m. gruodžio 20 d. įsakymo Nr. VA-121 „Dėl Mėnesinės pajamų mokesčio deklaracijos GPM313 formos ir jos užpildymo ir pateikimo taisyklių patvirtinimo“ pakeitimo

3.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-57,
2019-07-10,
paskelbta TAR 2019-07-10, i. k. 2019-11424                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2017 m. gruodžio 20 d. įsakymo Nr. VA-121 „Dėl Mėnesinės pajamų mokesčio deklaracijos GPM313 formos ir jos užpildymo ir pateikimo taisyklių patvirtinimo“ pakeitimo

4.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-6,
2020-01-23,
paskelbta TAR 2020-01-23, i. k. 2020-01027                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2017 m. gruodžio 20 d. įsakymo Nr. VA-121 „Dėl Mėnesinės pajamų mokesčio deklaracijos GPM313 formos ir jos užpildymo ir pateikimo taisyklių patvirtinimo“ pakeitimo

5.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-2,
2022-01-04,
paskelbta TAR 2022-01-04, i. k. 2022-00078                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2017 m. gruodžio 20 d. įsakymo Nr. VA-121 „Dėl Mėnesinės pajamų mokesčio deklaracijos GPM313 formos ir jos užpildymo ir pateikimo taisyklių patvirtinimo“ pakeitimo

6.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-105,
2025-11-20,
paskelbta TAR 2025-11-20, i. k. 2025-19373                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2017 m. gruodžio 20 d. įsakymo Nr. VA-121 „Dėl Mėnesinės pajamų mokesčio deklaracijos GPM313 formos ir jos užpildymo ir pateikimo taisyklių patvirtinimo“ pakeitimo

